เปาบุ้นจิ้น (ละครโทรทัศน์ช่อง ATV)

เปาบุ้นจิ้น 1995  เป็นละครโทรทัศน์แนวอิงประวัติศาสตร์จีน ผลิตและออกอากาศโดย ATV สร้างขึ้นในช่วงปี ค.ศ. 1995 กล่าวถึงคดีอันโด่งดังของเปาบุ้นจิ้น มีความยาว 25 ตอน รวมทั้งสิ้น 160 ตอนย่อย นำแสดงโดย จิน เชาฉฺวิน, หลี่ เหลียงเหว่ย, ฟ่าน หงซวน
เนื้อเรื่องย่อ.
เปาบุ้นจิ้น เทพผู้ทรงธรรม ผู้ผดุงความยุติธรรมและล้างมลทินให้กับผู้บริสุทธิ์ ถึงเป็นการสืบสวน 25 คดีที่ลึกลับซับซ้อน แต่ไม่อาจปกปิดสายตาของ เปาบุ้นจิ้นไปได้ เบาะแสต่างๆ ได้ถูกรวบรวมเพื่อพิสูจน์ความจริง อาชญากรที่แท้จริงก็มิอาจลอยนวล
นักแสดงรับเชิญ.
ตอนที่ 1 ฆาตกรรมปริศนา.
โดยเรื่องเกิดขึ้นในรัชสมัยซ่งเหยินจงฮ่องเต้ แห่งราชวงศ์ซ่ง ราชทูตอันหนานหมดวาระต้องกลับแผ่นดิน แต่ขบวนรถม้าที่ราชทูตเดินทางอยู่ ๆ ก็เกิดระเบิด ราชทูตต้องพบกับเคราะห์กรรม ซ่งเหยินจงฮ่องเต้กลัวข่าวนี้จะสะเทือนถึงสัมพันธไมตรี จึงสั่งให้เปาบุ้นจิ้น และหลูกั๊วะกงไปสอบสวนหาตัวฆาตกร จั่นเจาออกไปสืบสวนและสงสัยว่ากิเลนไฟมีส่วนพัวพันด้วย ระหว่างตามจับกิเลนไฟเกิดตายพร้อมภรรยาโดยปราศจากร่องรอย ทำให้จั่นเจาขาดเบาะแสกลายเป็นคดีซับซ้อนซ่อนเงื่อนที่ต้องรีบหาตัวคนร้ายให้เจอ
ตอนที่ 2 จอหงวนทรพี.
ซ่งเหยินจงฮ่องเต้มีรับสั่งให้ เปาบุ้นจิ้น ออกไปดูแลความทุกข์ของราษฎร บังเอิญได้พบศพหญิงอยู่ที่เมืองอูหยิงหลังจากที่จั่นเจา สอบสวนพบว่าหญิงผู้ตายคือนางโลมในเมืองเหวินโจวแต่กลับเกี่ยวข้องกับชื่อเสียงของจอหงวนสองตำแหน่งคือจางอี้หานเก่งทั้งบุ๋นและบู๊ จางอี้หานมีชาติกำเนิดที่ซับซ้อน เพราะมีแม่ชื่อจิงฮัวมีอาชีพเป็นนางโลมที่หอคณิกาบัวมรกตเมืองเหวินโจว อี้หานจึงพยายามปิดบังฐานะตัวเองไม่ให้ใครรู้ จึงได้วางแผนการสังหารแม่ตัวเองและคนที่เกี่ยวข้องด้วย 
ตอนที่ 4 ประหารเยี่ยนเหนียง.
"ตู้เหวินคัง" สามีของ "หลี่หุ้ยเหนียง" ได้พบหญิงสาวชื่อ "โจวเยี่ยนหง" และแอบมีสัมพันธ์ต่อกัน ต่อมา "โจวเยี่ยนหง" ได้ตั้งครรภ์ เธอจึงออกตามหา "ตู้เหวินคัง" แต่กลับถูก "ตู้เหวินคัง" ขับไล่ "หลี่หุ้ยเหนียง" ที่เป็นคนใจดีรับ "โจวเยี่ยนหง" เอาไว้
"หลี่หุ้ยเหนียง" ถูกกล่าวหาว่าคบชู้กับญาติห่างๆ ที่ชื่อ "กั๊วะเทียนเอิน" และถูกจับยัดชะลอมทิ้งน้ำ แต่เปาบุ้นจิ้นได้ช่วยชีวิตเอาไว้ และได้สอบสวน คิดว่าสาวใช้ตระกูล "ตู้" ที่ชื่อ "หยวนซุฮวน" น่าสงสัย รวมทั้ง "ตู้ฟุ๊" บ่าวของตระกูล "ตู้" แต่แล้วทั้งสองกลับมาตายอย่างปริศนา ทำให้คดีจึงซ่อนเงื่อนมากขึ้น...
ตอนที่ 5 มารผมขาว.
เมื่อเปาบุ้นจิ้น ได้ทราบข่าวว่าพี่สะใภ้ของเขาป่วยหนักหลังจากไปช่วยเหลือชาวบ้านที่ติดเชื้อโรคระบาด ด้วยความนับถือในพี่สะใภ้คนนี้เพราะเป็นคนเลี้ยงดูเขามาเปาบุ้นจิ้นจึงรีบพาเธอไปเมืองหูโจวเพื่อไปหาหมอเทวดา ไช่เจี้ยนเจี้ยน แต่หมอเทวดากลับป่วยหนักจึงได้ เจียงเจิ้นหูบุตรเขยเป็นผู้รักษาแทน แต่แล้วพี่สะใภ้ของเปาบุ้นจิ้นมีอาการทรุดลงแต่ยังดีที่ได้ผู้หญิงลึกลับร่างกายเต็มไปด้วยเส้นผมสีขาวแต่พูดไม่ได้ใช้วิชาฝังเข็มทำให้อาการของนางดีขึ้นกว่าเดิม 
ตอนที่ 6 สุสานมรณะ.
ตระกูลฟูเหยียน เป็นตระกูลทหารที่รับใช้ราชวงศ์ซ่งมานาน แต่พอถึงรุ่นที่ 4 ฟูเหยียนชิ่ง ที่เป็นทายาทเพียงคนเดียวกลับทำตัวสำมะเลติดการเสพหิน 5 สี ในขณะนั้นเองกองทัพเหลียวยกทัพมาประชิดชายแดน แม่ทัพฟูเหยียนโซวหย่ง พ่อของฟูเหยียนชิ่ง นำทัพออกไปรบแต่ก็ยังเป็นห่วงบุตรชาย เปาบุ้นจิ้นจึงรับเอาฟูเหยียนชิ่งมาดูแลเพื่อการรักษาจากการเสพติดหิน 5 สี แต่ฟูเหยียนชิ่งกลับหนีออกไปเพื่อเสพยาอีกครั้ง
ตอนที่ 7 ผัวนอกคอก.
จางเยียะหัว ปลอมตัวเป็นชายเข้ามาสอบเป็นขุนนางจากนั้นก็จับตัว เฉินอี้เฟย ที่เป็นอดีตสามีของเธอมาเพื่อจะสังหาร แต่อำมาตย์ลิกมาช่วยเอาไว้ได้ทันพร้อมกับจับตัวจางเยียะหัวเอาไว้แล้วได้รับราชโองการจากฮ่องเต้ให้ประหารจางเยียะหัว แต่กลับเกิดอาเพศไม่สามารถประหารได้ เปาบุ้นจิ้นทราบเรื่องและพบว่าเรื่องนี้มีเบื้องหลังจึงเข้าทูลขอฮ่องเต้ให้ระงับการประหารจางเยียะหัวเอาไว้ก่อน แล้วเริ่มสอบสวนความเป็นมาของความขัดแย้งระหว่างจางเยียะหัวและเฉินอี้เฟยขึ้นใหม่
ตอนที่ 8 แรงรักแรงสวาท.
เกิดคดีโจรล่าสวาทฉุดคร่าผู้หญิงหลายคดี เปาบุ้นจิ้น เกิดความสงสัยและสังเกตได้ว่าทุกคดีล้วนเกิดขึ้นรอบ ๆ เมืองเจิ้น เปาบุ้นจิ้นพร้อมกับ กงซุนเช่อ จั่นเจา และเหล่ามือปราบจึงเดินทางไปสืบคดี ที่เมืองเจิ้นโดยมีสองตระกูลเศรษฐีที่ไม่ลงรอยกันคือตระกูลหยางและตระกูลหลิว แต่บุตรชายบุตรสาวของทั้งสองตระกูลนี้คือ หยางเซียะปิง และหลิวหนี่ซาน ได้แอบรักกันจึงหนีตามกันไป เปาบุ้นจิ้นได้ไกล่เกลี่ยจนทั้งสองครอบครัวเข้าใจกัน เปาบุ้นจิ้นยังสืบคดีไม่ก้าวหน้าทำให้ หลงกังที่เป็นคนร้ายตัวจริงเกิดความย่ามใจ
ตอนที่ 9 จอมใจ จอมยุทธ์.
เมื่องบประมาณทางด้านการทหารเกิดขาดแคลน อ๋องอันกั๊วะจึงได้ทูลเสนอต่อฮ่องเต้ว่าให้ขึ้นภาษีเกลือ แม้ว่าเปาบุ้นจิ้น จะทูลคัดค้านเพราะเกรงว่าประชาชนจะเดือดร้อนแต่ก็ไม่เป็นผล และก็เป็นจริงดังที่เปาบุ้นจิ้นคาดการเอาไว้เมื่อข้าราชการกังฉินและพ่อค้าเกลือที่ฉวยโอกาสนี้พากันกักตุนเกลือทำให้ราคาเกลือสูงขึ้นกว่าความเป็นจริง หยางหยิงศิษย์ผู้น้องของจั่นเจามที่ถอนตัวจากยุทธภพไปใช้ชีวิตเงียบสงบกับซู่เจินที่เป็นภรรยา เขาถูกเจ้าหน้าที่บ้านเมืองกดดันเพราะความยากแค้นจึงทำให้เขานั้นกลายเป็นโจรปล้นเกลือ